સવાર પડી. ચા નાસ્તાનો સમય થયો. અહીં કોણ ચા બનાવી આપવાનું હતું? એ સાહેબી યુગાન્ડા છૂટ્યું એની સાથે જ છૂટી ગઈ, હવે જાત મહેનત ઝિંદાબાદ! ચા બનાવવાની હતી “કેટલ”માં ગરમ પાણી હતું અને બાજુમાં “ટીબેગ”. ઇન્ડિયા કે યુગાન્ડામાં ક્દી “ટીબેગ” જોઈ નહોતી. ચા બનાવવી હતી એટલે ગરમ પાણીમાં “ટીબેગ” ફાડીને નાખી દીધી. થોડા સમય બાદ ચા ગાળવા આજુબાજુ ગરણી શોધી પણ મળી નહી. દેશીભાઈ આમે શરમાળ અને ઉપરથી એવરેસ્ટ જેવો ઇગો વાળા, એટલે શું કામ મૂરખ બનવા કોઈને પૂછે? એ જ કપમાં દૂધ અને ખાંડ નાખીને ચાની પત્તી સાથે ચા પી ગયા. મારુ માનવું કે છે મારા જેવો અનુભવ કોઈક્ને તો થયો જ હશે! આ દેશમાં આવીને કેટલું બધું નવું શિખ્યા છે! મોટામાં મોટી વાત કે કોઈ પણ કામમાં શરમ અનુભવવી નહી! ઘરના કામમાં બાદશાહ ગુલામ!